Према неким теоретичарима уметности, графити представљају облик јавне уметности, настављајући традицију мурала наручених од стране федералног уметничког пројекта " Works Progress Administration", организованог у САД током Велике депресије и радова Диега Ривере и других муралиста у Мексику, у годинама после Мексичке револуције. Према другима, тренд исписивања графита настао је 60-их година 20. века у Филаделфији, док трећи сматрају да је настанак графита у вези са социјалним немирима у Француској у Паризу.